wickkiey/tamil-wikipedia-chunked huggingface dataset:
# கிறித்துமசு குடில்

## குடிலில் மிருகங்கள்

இயேசு பிறந்த இடத்தில் மிருகங்கள் இருந்ததாக விவிலியத்தில் இல்லை. ஆயினும் குடிலில் காளையும், கழுதையும் காட்சிபடுத்தப்படுகின்றது. எசாயா 1:3இன் படி "காளை தன் உடைமையாளனை அறிந்து கொள்கின்றது; கழுதை தன் தலைவன் தனக்குத் தீனி போடும் இடத்தைத் தெரிந்து கொள்கின்றது; ஆனால் இஸ்ரயேலோ என்னை அறிந்து கொள்ளவில்லை;" என்னும் இறைவாக்கினை சுட்டிக்காட்ட இவை இடம்பெறுகின்றன. மேலும் காளை மீட்பரின் வருகைக்காக இஸ்ரயேல் காத்திருந்ததையும், கழுதை கடவுளுக்கு பணிபுரிய தாழ்ச்சியுடன் ஆயத்தமாய் இருக்கவேண்டும் என்பதையும் புறவினத்தாரையும் குறிக்கின்றது.  
மேலும் இயேசுவைக்காண கிழக்கிலிருந்து வந்த ஞானிகள் ஒட்டகத்தில் வந்தனர் வாந்தனர் என விவிலியத்தில் இல்லை ஆயினும் இவர்கள் பயணித்ததாக ஒட்டகமும் குடிலில் காட்சிப்படுத்தப்படுகின்றது. எசாயா 60:6இல் உள்ளபடி "ஒட்டகங்களின் பெருந்திரள் உன்னை நிரப்பும்: மிதியான், ஏப்பாகு ஆகியவற்றின் இளம் ஒட்டகங்களும் வந்து சேரும்: இளம் நாட்டினர் யாவரும் பொன், நறுமணப்பொருள் ஏந்திவருவர். அவர்கள் ஆண்டவரின் புகழை எடுத்துரைப்பர்." என்னும் இறைவாக்கு ஞானிகளின் வருகையை முன் உரைப்பதாக நம்பப்படுவதால் இவர்கள் ஒட்டகங்களோடு காட்சிப்படுத்தப்படுகின்றனர்.
# கிறித்துமசு குடில்

## வத்திக்கான் நகரக் குடில்

திருத்தந்தை இரண்டாம் அருள் சின்னப்பர் வத்திகான் நகரின் புனித பேதுரு சதுக்கத்தில் ஆண்டுதோறும் குடில் வைக்கும் பழக்கத்தை 1982இல் ஏற்படுத்தினார்.  
2006ஆம் ஆண்டு வத்திக்கான் நகரக்குடிலில் குழல் ஊதுவோர் முதலிய இசைக்கலைஞரின் உருவங்கள் இடம்பெற்றிருந்தன. 2007ஆம் ஆண்டு குடில் பெத்லகேம் அல்லாமல் மத்தேயு நற்செய்தியில் உள்ளது போல இயேசுவின் நாசரேத்து இல்லம் சித்தரிக்கபட்டிருந்தது.  
1968முதல் திருவருகைக் கால மூன்றாம் ஞாயிரில் வத்திக்கான் நகர புனித பேதுரு சதுக்கத்தில் திருப்பயணிகள் மற்றும் உரோமை நாட்டு குழந்தைகள் கொண்டுவரும் குடிலில் வைக்கப்பட இருக்கும் திருஉவச்சிலைகளுக்கு திருத்தந்தை ஆசி அளிக்கும் வழக்கமும் உள்ளது.
# கிறித்துமசு குடில்

## இவற்றையும் காண்க

- கிறிஸ்துமசு கெரொல்
- கிறிஸ்துமசு மரம்
# இரோசி யமாசிடா

**இரோசி யமாசிடா** (*Prof. Hiroshi Yamashita*) என்பவர் யப்பான் நாட்டைச் சேர்ந்த ஒரு தமிழ்ப் பேராசிரியர் ஆவார். இவர் தமிழ் மொழியை சரளமாக பேசக்கூடியவரும் ஆவார். இந்திய மொழிகள் பற்றிய ஆய்வினைச் செய்ய இந்தியா சென்று அங்கே சமசுகிருதம் கற்ற இவர், திராவிட மொழிகள் பற்றி ஆய்வினைச் செய்யும் பொழுது, தமிழ் மொழியின் தொன்மையறிந்து, அதன்மேல் பற்றுக்கொண்டு தமிழ் மொழியை சிறப்பாகக் கற்றவராவர். அத்துடன் தமிழ் மொழியின் ஒலிப்புகளுக்கும் யப்பானிய மொழி ஒலிப்புக்களுக்கும் இடையிலான வேறுபாடுகளையும் ஆய்வு செய்தவராவர்.
# இரோசி யமாசிடா

## தமிழ்ப் பணிகள்

தமிழ் மொழி தொடர்பான பல்வேறு பணிகளையும் செய்து வரும் இவர், உலகின் பல நாடுகளுக்கு பயணித்து தமிழ் மொழி சார்ந்த நிகழ்வுகளில் கலந்துக்கொண்டு சிறப்புரையாற்றியும் வருகிறார். அத்துடன் தமிழில் நூல்களை எழுதியும், தமிழ் நாவல்களை யப்பானிய மொழிக்கு மொழிமாற்றம் செய்தும் வருகிறார். அவற்றில் சில தமிழ் நாவல்கள் யப்பானிய மொழியில் வானொலி நாடகங்களாக இடம்பெற்றுள்ளதான தகவல்களும் அறியக்கிடைக்கின்றன.
# அலெக்சாந்தர் துபியான்ஸ்கி

**அலெக்சாந்தர் துபியான்சுகி** (*Alexander Dubyanskiy*) என்பவர் உருசிய நாட்டைச் சேர்ந்த ஒரு தமிழறிஞர் ஆவார். பல்கலைக்கழகப் பேராசிரியர், மொழியியலாளர் மற்றும் எழுத்தாளர் என பன்முகங்களுடன் அறியப்படுகிறார். 1941 ஆம் ஆண்டு ஏப்ரல் மாதம் 27 ஆம் தேதியன்று இவர் பிறந்தார். அலெக்சாண்டர் மிகைலொவிச் துபியான்சுகி என்ற பெயராலும் அறியப்படுகிறார்.
இவரது வாழ்நாளில், குறிப்பாக சோவியத் ஒன்றியத்தின் வீழ்ச்சிக்குப் பிறகு, உருசியாவில் தமிழ் மொழி புலமையின் மறுமலர்ச்சிக்கு ஆற்றிய மதிப்புமிக்க பங்களிப்புகளுக்காக இவர் அங்கீகாரம் பெற்று அங்கீகரிக்கப்பட்டார். தமிழ் மொழி மீது மிகுந்த பற்றுக்கொண்ட இவர், தமிழ் மொழியை சரளமாக பேசவும் கூடியவராகவும் திகழ்ந்தார்.
# அலெக்சாந்தர் துபியான்ஸ்கி

## வாழ்க்கைக் குறிப்பு

அலெக்சாந்தர் துபியான்சு 1941 ஆம் ஆண்டு மாசுகோவில் பிறந்து சோவியத் இராணுவத்தில் பணியாற்றினார். பின்னர் இவர் மாசுகோ மாநில பல்கலைக்கழகத்தின் ஓரியண்டல் மொழிகள் நிறுவனத்தில் தமிழில் நிபுணத்துவம் பெற்றார். பட்டப்படிப்பை முடித்த பிறகு, துபியான்சுகி அந்த நிறுவனத்தில் முதுகலை மாணவராக இருந்தார். 1973 ஆம் ஆண்டில் விரிவுரையாளராக ஆனார். பின்னர் மூத்த விரிவுரையாளராகவும் பின்னர் இணைப் பேராசிரியராகவும் முன்னேறினார். இவரது முனைவர் பட்ட ஆய்வறிக்கை பண்டைய தமிழ் கவிதை பற்றியது; இவர் அதை ஆங்கிலத்தில் வெளியிடப்பட்ட ஒரு புத்தகமாக உருவாக்கினார். சோவியத்துக்குப் பிந்தைய காலத்தில் தமிழ் மொழியைக் கற்றுக்கொள்வதில் தனது ஆர்வத்தைத் தொடர்ந்தார். தமிழ் மொழியில் சரளமாகப் பேசக்கூடியவராகவும், தமிழ் இலக்கியம் மற்றும் இந்திய கலாச்சாரத்தில் நிபுணராகவும் இருந்தார். உருசியாவின் பல்வேறு பல்கலைக்கழகங்களில் கிட்டத்தட்ட 50 ஆண்டுகள் தமிழ் மொழியைக் கற்பித்தார்.  
துபியான்சுகி நூற்றுக்கும் மேற்பட்ட படைப்புகளை வெளியிட்டார். அவற்றில் பெரும்பாலும் தமிழ் மொழி சார்ந்தவையாகும். பண்டைய சங்க இலக்கியத்தின் சடங்குகள் மற்றும் பழக்கவழக்கங்களைப் பற்றி விவாதித்து, 2000 ஆம் ஆண்டில் ஆரம்பகால தமிழ் கவிதையின் சடங்கு மற்றும் புராண ஆதாரங்கள் என்ற தலைப்பில் ஒரு புத்தகத்தையும் அவர் வெளியிட்டார். ஜெயகாந்தன், சிவத்தம்பி மற்றும் வைரமுத்து உள்ளிட்ட சக தமிழ் அறிஞர்கள் மற்றும் எழுத்தாளர்களுடன் நட்பு கொண்டார். மாநாட்டின் போது, தொல்காப்பியம் சமசுகிருத மூலங்களைச் சார்ந்தது என்ற கூற்றுகளுக்கு எதிராகப் பேசினார். மேலும் இவரது ஆராய்ச்சி அதை ஒரு அசல் படைப்பாகக் காட்டியது என்பதை விளக்கினார்.
# அலெக்சாந்தர் துபியான்ஸ்கி

## பழந்தமிழர் ஆய்வு

பழந்தமிழர் கவிதைகள் குறித்து 1970 ஆம் ஆண்டில் *Situation of separation in Old tamil poetry (Mullai theme)* என்ற தலைப்பில் ஆய்வு நடத்தி, முனைவர் பட்டம் பெற்றார். இதற்கு ஆய்வு வழிகாட்டியாக செயல்பட்டவர் முனைவர் யூலியா அலிகாநோவா. தொடர்ந்து நடத்திய இவரது ஆய்வுகள் தொகுக்கப்பட்டு உருசிய மொழியில் நுாலாக, 1989 ஆம் ஆண்டில் வெளியிடப்பட்டது. பின் இது *Ritual and Mythological Source of Early Tamil Poetry* என்ற தலைப்பில் ஆங்கிலத்தில் நுாலாக்கம் பெற்றது. தமிழில், *திணைக்கொள்கை உருவாக்கமும் சடங்கியல் தொன்மவியல் மூலகங்களும்* என்ற தலைப்பில் புத்தகமாக 2024 ஆம் ஆண்டு சனவரி மாதத்தில் வெளியிடப்பட்டுள்ளது. புதுடில்லி சவகர்லால் நேரு பல்கலைக்கழக முனைவர் பட்ட ஆய்வாளர் பு. கமலக்கண்ணன் மொழியாக்கம் செய்துள்ளார்.
# அலெக்சாந்தர் துபியான்ஸ்கி

## இறப்பு

துபியான்சுகி மாசுகோவில் கோவிட்-19 சிக்கல்களால் 2020 ஆம் ஆண்டு நவம்பர் மாதம் 18 ஆம் தேதியன்று தனது 79 வயதில் இறந்தார்.
# தமிழ் வளர்ச்சிக்கான சிறந்த நூல்களுக்கான பரிசு பெற்ற நூல்கள், 1971- 1972

தமிழ்நாடு அரசின் தமிழ் வளர்ச்சித் துறையின் தமிழ் வளர்ச்சிக்கான சிறந்த நூல்களுக்கான பரிசுகள் வழங்கும் திட்டம் மூலம் தேர்வு செய்யப்படும் நூல்களுக்கு பரிசு மற்றும் பாராட்டுச் சான்றிதழ்கள் வழங்கப்படுகின்றன. 1971 - 1972 ஆம் ஆண்டிற்கான பரிசுக்காகத் தேர்வு செய்யப்பட்ட நூல்களின் நூலாசிரியருக்கு ரூபாய் 2, 000 பரிசுத் தொகை மற்றும் பாராட்டுச் சான்றிதழ் அளிக்கப்பட்டன. இத்திட்டத்தின் கீழ் **1971- 1972 ஆம் ஆண்டிற்கான சிறந்த நூல்கள்** மற்றும் நூலை எழுதிய நூலாசிரியர்கள், நூலை வெளியிட்ட பதிப்பகங்களின் பட்டியல் இது.  
| வ.எண் | தலைப்பு | நூலின் பெயர் | நூலாசிரியர் | நூல் வெளியீடு |  |
| --- | --- | --- | --- | --- | --- |
| 1 | கவிதை | 1.பாட்டரங்கப் பாடல்கள்
(முதல் பரிசு)
2. வண்ணத் தோகை
(இரண்டாம் பரிசு) | 1. கவிஞர் வாணிதாசன்
2. கவிஞர் கா. வேழவேந்தன் | 1. பாரி நிலையம்,
சென்னை.
2. பூங்கொடி பதிப்பகம்,
சென்னை. |  |
| 2 | நாவல் | 1.சேரன் குலக்கொடி
(முதல் பரிசு)
2. ஆயிரம் வாசல் இதயம்
(முதல் பரிசு)
3. நெஞ்சே நினை
(இரண்டாம் பரிசு) | 1.கோவி மணிசேகரன்
2. தாமரை மணாளன்
3. சுகி சுப்பிரமணியம் | 1.வள்ளுவர் பண்ணை , சென்னை.
2. வானதி பதிப்பகம்,
சென்னை.
3. வாசு வெளியீடு,
சென்னை. |  |
| 3 | மொழி, இலக்கியம் பற்றிய ஆராய்ச்சி நூல்கள் | 1.இலக்கிய அணிகள்
(முதல் பரிசு)
2. பரிபாடல் திறன்
(இரண்டாம் பரிசு) | 1. டாக்டர். சி. பாலசுப்பிரமணியன்
2. டாக்டர். இரா. சாரங்கபாணி | 1. நறுமலர்ப் பதிப்பகம்,
சென்னை.
2. மணிவாசகர் நூலகம்,
சிதம்பரம். |  |
| 4 | பிற மொழிகளில் தமிழ் | சிலம்பம்
(முதல் பரிசு) | சே. டேவிட் மேனுவல் ராசு | சே. டேவிட் மேனுவல் ராசு,
காரைக்குடி. |  |
| 5 | பொறியியல், தொழில்நுட்பவியல் | பற்றவைப்பு
(முதல் பரிசு) | சு. கந்தசாமி | இளங்குமரன் பதிப்பகம்,
சென்னை. |  |
| 6 | மருத்துவம், உடலியல், உணவியல், நல்வாழ்வு | 1.குழந்தையும் வளர்ப்பு முறையும்
(முதல் பரிசு)
2. வாய், பல் மருத்துவம்
(இரண்டாம் பரிசு) | 1. டாக்டர் டி. திருஞானம்
2. டாக்டர்கள். ச. க. கண்ணப்பன்,
மா. வீரையன்,
பு.புட்பராசன்,
இரா. இராசகோபாலன் | 1. நியூ செஞ்சுரி புத்தக நிலையம்,
சென்னை.
2. திருநெல்வேலித் தென்னிந்திய சைவ சித்தாந்த நூற்பதிப்புக் கழகம்,
சென்னை. |  |
| 7 | அளவியல், அறவியல் | நூலகவுணர்வு
(முதல் பரிசு) | வே. தில்லைநாயகம் | பாரி நிலையம்,
சென்னை. |  |
| 8 | கட்டுரை, வாழ்க்கை வரலாறு, சுயசரிதை, பயண நூல்கள் | 1.எனது நாடக வாழ்க்கை
(முதல் பரிசு)
2. இராமலிங்க அடிகள் வரலாறு
(இரண்டாம் பரிசு) | 1. அவ்வை தி. க. சண்முகம்
2. ஊரன் அடிகள் | 1. வானதி பதிப்பகம்,
சென்னை.
2. சமரச சன்மார்க்க ஆராய்ச்சி நிலையம்,
சமயபுரம். |  |
| 9 | வரலாறு, தொல்பொருள் இயல் | 1.இராமநாதபுரம் மாவட்டம்
(முதல் பரிசு)
2. சுதந்திரச் சிந்தனைகள்
(இரண்டாம் பரிசு) | 1. சோமலெ
2. சு. நடராசன் | 1. பாரி நிலையம்,
சென்னை.
2. வானதி பதிப்பகம்,
சென்னை. |  |
| 10 | வேளாண்மை, கால்நடை வளர்ப்பு, கால்நடை மருத்துவம் | 1.தாவர நோய் இயல்
(முதல் பரிசு)
2. வேளாண்மையும் செய்முறைகளும்
(இரண்டாம் பரிசு) | 1. திருமதி. ச. அனந்த கிருட்டிணன்
2. டாக்டர். அ. மரிய குழந்தை,
பெ. வேலுச்சாமி | 1. பாடநூல் நிறுவனம்,
சென்னை.
2. நியூ செஞ்சுரி புத்தக நிலையம்,
சென்னை. |  |
| 11 | குழந்தை இலக்கியம் | 1.கொஞ்சும் குழந்தை
(முதல் பரிசு)
2. அறிவியல் அறிஞர் ரைட் சகோதரர்கள்
(இரண்டாம் பரிசு) | 1. கவிஞர் மீனவன்
2. சந்தான லட்சுமி | 1. வெண்ணிலா மன்றம்,
நாகப்பட்டினம்.
2. பழனியப்பா நூல் வெளியீட்டாளர்,
சென்னை. | } |
# காதல் ஓவியம்

**காதல் ஓவியம்** (*Kadhal Oviyam*) இயக்குநர் பாரதிராஜா இயக்கிய தமிழ்த் திரைப்படம். இதில் கண்ணன், இராதா ஆகியோர் முக்கியக் கதாபாத்திரங்களில் நடித்திருந்தனர். இளையராஜாவின் இசையமைப்பில் இத்திரைப்படம் 1982 ஏப்ரல் 30 அன்று வெளியிடப்பட்டது.
# காதல் ஓவியம்

## நடிகர்கள்

- சக்தியாக கண்ணன்
- பொன்னியாக இராதா
- இரமணமூர்த்தி
- கவுண்டமணி
- ஜனகராஜ்
- இராதாரவி
- வெள்ளை சுப்பையா
- மாஸ்டர் ஹாஜா ஷெரிப்
- தஞ்சை பாலகிருஷ்ணன்
- மணிவண்ணன்
- தனபால்
- கமலாசேகர்
- அர்ச்சனா
# காதல் ஓவியம்

## கதாநாயகன்

புதுமுகம் கண்ணன் முக்கியக் கதாபாத்திரத்தில் நடிக்க தேர்வு செய்யப்பட்டார், மேலும் அவர் நடித்த ஒரே படம் காதல் ஓவியம் மட்டுமே.
# காதல் ஓவியம்

## பாடல்கள்

இத்திரைப்படத்திற்கு இளையராஜா இசையமைத்திருந்தார். பாடல் வரிகளை பஞ்சு அருணாசலம், வைரமுத்து ஆகியோர் இயற்றினர்.
| **வ. ௭ண்** | **பாடல்** | **பாடியவர்(கள்)** | **வரிகள்** | **இராகம்** |
| --- | --- | --- | --- | --- |
| 1 | "குயிலே குயிலே" | எஸ். பி. பாலசுப்பிரமணியம் , எஸ். ஜானகி | பஞ்சு அருணாசலம் |  |
| 2 | "அம்மா அழகே" | எஸ். பி. பாலசுப்பிரமணியம் | வைரமுத்து | மலகரி |
| 3 | "நாதம் ௭ன் ஜீவனே" | எஸ். ஜானகி | ஆபேரி |  |
| 4 | "நதியில் ஆடும் பூவனம் " | எஸ். பி. பாலசுப்பிரமணியம் , எஸ். ஜானகி, தீபன் சக்ரவர்த்தி |  |  |
| 5 | "பூஜைக்காக வாழும்" | தீபன் சக்ரவர்த்தி | மலயமாருதம் |  |
| 6 | "பூவில் வண்டு கூடும் " | எஸ். பி. பாலசுப்பிரமணியம் | மோகனம் |  |
| 7 | "சங்கீத ஜாதிமுல்லை " | எஸ். பி. பாலசுப்பிரமணியம் | ரேவதி |  |
| 8 | "வெள்ளிச் சலங்கைகள்" | எஸ். பி. பாலசுப்பிரமணியம் | சந்திரகான் | } |
# பயணங்கள் முடிவதில்லை

**பயணங்கள் முடிவதில்லை** இயக்குநர் ஆர்.சுந்தர்ராஜன் இயக்கிய தமிழ்த் திரைப்படம். இதில் மோகன், பூர்ணிமா ஜெயராம் ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் இளையராஜா. மற்றும் இத்திரைப்படம் வெளியிடப்பட்ட நாள் 26-பிப்ரவரி-1982.
# பயணங்கள் முடிவதில்லை

## விருதுகள்

### தென்னிந்திய பிலிம்பேர் விருதுகள்

- சிறந்த தமிழ் நடிகருக்கான பிலிம்பேர் விருது - மோகன்
- சிறந்த நடிகைக்கான பிலிம்பேர் விருது - தமிழ் - பூர்ணிமா பாக்கியராஜ்
# பயணங்கள் முடிவதில்லை

## பாடல்கள்

இத்திரைப்படத்திற்கு இளையராஜா இசையமைத்திருந்தார். பாடல் வரிகளை முத்துலிங்கம், கங்கை அமரன், வைரமுத்து ஆகியோர் இயற்றியுள்ளனர்.
| **வரிசை எண்.** | **பாடல்** | **பாடகர்(கள்)** | **வரிகள்** | **நீளம் (நிமிட: நொடிகள்)** |  |
| --- | --- | --- | --- | --- | --- |
| 1 | ஹே ஆத்தா | எஸ். பி. பாலசுப்பிரமணியம் | கங்கை அமரன் | 04:34 |  |
| 2 | இளைய நிலா | எஸ். பி. பாலசுப்பிரமணியம் | வைரமுத்து | 04:40 |  |
| 3 | மணியோசை கேட்டு ௭ழுந்து | எஸ். பி. பாலசுப்பிரமணியம், எஸ். ஜானகி | முத்துலிங்கம் | 04:38 |  |
| 4 | முதல் முதல் ராகதீபம் | எஸ். பி. பாலசுப்பிரமணியம் | 04:25 |  |  |
| 5 | சாலையோரம் சோலையொன்று | எஸ். பி. பாலசுப்பிரமணியம், எஸ். ஜானகி | வைரமுத்து | 04:32 |  |
| 6 | தோக இளமயில் ஆடிவருகுது | எஸ். பி. பாலசுப்பிரமணியம் | 03:39 |  |  |
| 7 | வைகறையில் வைகைக் கரையில் | எஸ். பி. பாலசுப்பிரமணியம் | கங்கை அமரன் | 04:30 | } |
# சிட்டி லைட்சு

சிட்டி லைட்சு (City Lights) 1931ஆம் ஆண்டு வெளிவந்த அமெரிக்க கருப்பு வெள்ளை பேசும் திரைப்படம். இத்திரைப்படத்தினை எழுதி இயக்கி கதை நாயகனாக நடித்தவர் சார்லி சாப்ளின். பெரு நகரத்தில் நாடோடியாக திரியும் சாப்ளின் ஒரு பார்வையற்ற பெண்ணின் மீது காதல் கொள்கிறார். தான் ஒரு செல்வந்தர் என நம்பும் அப்பெண்ணின் கண் பார்வை சிகிச்சைக்காக ஒரு கட்டத்தில் சாப்ளின் சிறைச் செல்ல நேரிடுகிறது. சிறையிலிருந்து வெளிவரும் சாப்ளினை அப்பெண் அடையாளம் கண்டுகொண்டாளா? என்பது கதையின் நெகிழ்ச்சியான முடிவு.  
சாப்ளினை ஒரு தேர்ந்த நடிகராக வெளிக்காட்டிய இப்படம் இரண்டு ஆண்டு படப்பிடிப்புகளுக்கு பின் 1931இல் வெளிவந்து விமர்சகர்களின் பரவலான பாராட்டுதல்களைப் பெற்றது. காலத்தால் அழியாத காட்சிகளைக் கொண்டு முழுமையான நகைச்சுவை படமாக இருந்தபோதிலும் ஒரு சிறந்த காதல் திரைப்படமாகவும் கொண்டாடப்படுகிறது.
# அடுத்த வாரிசு

**அடுத்த வாரிசு** (*Adutha Varisu*) இயக்குநர் எஸ். பி. முத்துராமன் இயக்கிய தமிழ்த் திரைப்படம். இதில் ரஜினிகாந்த், ஸ்ரீதேவி ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் இளையராஜா மற்றும் இத்திரைப்படம் வெளியிடப்பட்ட நாள் 07-சூலை-1983.
# அடுத்த வாரிசு

## கதை

இழந்த வாரிசு சிம்மாசனத்தில் ஆள்மாறாட்டம் செய்ய ஒரு பெண்ணைக் கண்டுபிடிப்பதற்காக ஒரு சிறிய நேர பவுண்டரி வேட்டைக்காரன் கண்ணன், ஒரு அரச ஜமீனின் வக்கிர உறுப்பினர்களால் பட்டியலிடப்பட்டார், இதனால் அவர்கள் ஜமீனின் செல்வத்தை அபகரிக்க முடியும். கண்ணன் ஒரு நாடோடிப் பெண்ணான வள்ளியைக் கண்டுபிடித்து, சரியான முறையில் செயல்பட அவளுக்குப் பயிற்சியளித்து, இழந்த வாரிசாக ஜமீனின் தலையில், ராணி அம்மா ராஜலட்சுமிக்கு அறிமுகப்படுத்தப்படுகிறார், அவர் இழந்த வாரிசின் பாட்டி. இருப்பினும், வள்ளி உண்மையிலேயே இழந்த வாரிசு என்று வள்ளியின் வளர்ப்பு பெற்றோரிடமிருந்து அறிந்ததும், அவளையும் ராணி அம்மாவையும் வக்கிர குலத்திலிருந்து பாதுகாக்க அவர் புறப்படுகிறார்.
# அடுத்த வாரிசு

## நடிகர்கள்

- ரஜினிகாந்த்- கண்ணன்
- ஸ்ரீதேவி- இராதா
- ஜெய்சங்கர்- இரத்னகுமார்
- சோ ராமசாமி- இராமண்ணா
- எஸ் வரலக்ஷ்மி- இராணி அம்மா
- வசந்தா- இரத்னகுமாரின் மனைவி
- இரவீந்திரன்- பிரதாப்
- சில்க் ஸ்மிதா- உஷா
- செந்தாமரை திவான்
- வி. கே. ராமசாமி - வள்ளியின் வளர்ப்புத் தந்தை
- மனோரமா - வள்ளியின் வளர்ப்புத் தாய்
- வி கோபாலகிருஷ்ணன்- விஜய்
- சி.எல் ஆனந்தன்- வீராயன்
- எஸ்.வி.ராமதாஸ்- முத்துக்கருப்பன்
- எஸ். எஸ். சந்திரன் கண்ணனின் சகா
- எல். ஐ. சி. நரசிம்மன்- சுந்தரம்
- எஸ்.ஆர்.வீரராகவன்- கௌதம்
# அடுத்த வாரிசு

## பாடல்கள்

இத்திரைப்படத்திற்கு இளையராஜா இசையமைத்திருந்தார்.
# புனலாடல்

**புனலாடல்** உலகெங்கும் நிகழும் விளையாட்டுகளில் ஒன்று. புனல் என்பது ஓடும் நீர். அது நன்னீர். கடல் போன்று உவர்நீர் அன்று. எனவே இதனை ஆற்றுநீர் விளையாட்டு எனலாம். அருவியாடலும் இதனுள் அடங்கும். புனலாடல் பற்றிச் சங்ககால நூல்களில் பல பாடல்கள் விரிவாகச் சொல்கின்றன.  
அவற்றுள் சில:  
அருவியில் மகளிர் தோழியரோடு ஆடுதல், சுனையில் ஆடுதல், ஆடவர் மகளிரொடு சேர்ந்து ஆடுதல், ஒருவன் தன் மனைவியோடும் விரும்பிய ஒருத்தியோடும் ஆடுதல் உண்டு.  
இந்த விளையாட்டு ஆடுதல், பாய்தல் என்னும் வினைச்சொற்களால் குறிப்பிடப்படுவதிலிருந்து இதன் விளையாட்டுப் பாங்கை உணரமுடியும். அணிகலன்களைக் கழற்றி வைத்துவிட்டு ஆடினர். கடலில் ஆடிய பின்னர் உடல் அழுக்கு நீங்கப் புனலாடினர். காவிரியாற்றுக் கழார்த் துறையில் நடந்த நீச்சல் நடனம் குறிப்பிடத்தக்க ஒன்று. வெண்மணி, தேனூர் துறைகளிலும் புனல் விளையாட்டு நிகழ்ந்த்து. வைகையாற்றுப் புது வெள்ளத்தில் நடந்த புனல் விளையாட்டுப் பற்றிப் பரிபாடல் விரிவாகச் சொல்கிறது.
# இந்திய ஆற்றல் கொள்கை

11800 மெகாவாட் மின்சார உற்பத்தித் திறன் கொண்ட இந்தியா உலகளவில் ஐந்தாவது இடத்தில் உள்ளது தமிழ்நாடு கயத்தாறில் உள்ள ஓர் காற்றுப் பண்ணை.]]
உள்ளதொரு நிலக்கரிச் சுரங்கம்.]]  
**இந்திய ஆற்றல் கொள்கை** (*energy policy of India*) வளர்ந்துவரும் மின் பற்றாக்குறையை எதிர்கொள்ளும் வகையிலும் மாற்று ஆற்றல் மூலங்களை வளர்க்கும் வகையிலும் வரையறுக்கப்படுகிறது. குறிப்பாக அணு ஆற்றல், சூரிய ஆற்றல் மற்றும் காற்று ஆற்றலைப் பயன்படுத்தி மின்சாரம் உற்பத்தி செய்வதற்கான முனைவுகள் ஊக்குவிக்கப்படுகின்றன.  
இந்தியாவின் மின்சார உற்பத்தியில் ஏறத்தாழ 70% புதைபடிவ எரிபொருட்களிலிருந்து பெறப்படுகிறது; இதில் நிலக்கரி 40% ஆக முன்னிலையிலும் அடுத்ததாக பாறை எண்ணெய் 24%ஆகவும் இயற்கை எரிவளி 6% ஆகவும் உள்ளன. இந்தியாவின் மின்சார உற்பத்தியின் வளர்ச்சி உள்நாட்டு நிலக்கரித் தட்டுப்பாட்டால் தடைபட்டுள்ளது. இதனால் 2010இல் மின் உற்பத்திக்கான இந்தியாவின் நிலக்கரி இறக்குமதி 18%ஆக உயர்ந்துள்ளது.  
விரைவாக வளர்ந்துவரும் இந்தியப் பொருளாதாரத்தின் மின்தேவையை சந்திக்க ஆற்றல் துறையில் பெரும் முதலீடுகளை மேற்கொள்ள வேண்டியுள்ளதால் உலகளாவிய ஆற்றல் தேவையில் இரண்டாம் பெரும் சந்தையாக உள்ளது. உலகளாவிய மின் உற்பத்தி வளர்ச்சியில் இந்தியாவின் பங்கு 18%ஆக உள்ளது. 2022இல் 20 கிலோவாட் சூரிய மின் உற்பத்தித் திறனை நிறுவ திட்டமிடப்பட்டுள்ளது. நாட்டில் ஐந்து அணு மின் நிலையங்கள் கட்டமைக்கப்பட்டு வருகின்றன.2025க்குள் மேலும் 18 அணு மின் நிலையங்கள் கட்டப்பட உள்ளன.
# இந்திய ஆற்றல் கொள்கை

## இந்தியாவில் ஆற்றல் வளங்கள்

**மொத்த நிறுவப்பட்ட திறனளவு (சூன் 2015)**
| 61.51 |  |  |
| --- | --- | --- |
| **மொத்தம்** | **267,637.35** | } |  
| துறை | மொத்த திறனளவு (MW) | விழுக்காடு |  |
| --- | --- | --- | --- |
| **மொத்தம்** | **267,637.35** | . | } |
# எஸ். சௌம்யா

**சௌம்யா** (பி. ஏப்ரல் 16, 1969) தமிழகத்தைச் சேர்ந்த கருநாடக இசைப் பாடகர் ஆவார்.
# எஸ். சௌம்யா

## ஆரம்ப கால வாழ்க்கை

இவர் முதலில் தனது தந்தை ஸ்ரீநிவாசனிடமிருந்து ஆரம்பகால இசைப் பயிற்சி பெற்றார். தொடர்ந்து எஸ். இராமநாதனிடமும், டி. முக்தாவிடமும் இசை பயின்றார்.
# எஸ். சௌம்யா

## கலை வாழ்க்கை

வேதியியல் பட்டதாரியான இவர், 'இந்திய இசையில்' முதுகலைப் பட்டம் பெற்றுள்ளார்.  
உலகம் முழுவதும் பயணித்து இசை நிகழ்ச்சிகளில் பாடுகிறார்; இசை பற்றிய சொற்பொழிவுகள், பட்டறை, கற்பித்தல் நிகழ்த்தி வருகிறார். இவர் அமெரிக்க ஐக்கிய நாடு, ஐக்கிய இராச்சியம், பிரான்சு, கனடா, ஆஸ்திரேலியா, ஆங்காங், சிங்கப்பூர், நியூசிலாந்து, இலங்கை, மலேசியா, ஓமன் ஆகிய நாடுகளுக்கு சென்றுள்ளார்.
# எஸ். சௌம்யா

## விருதுகள்

- இசைப் பேரொளி, 1996; வழங்கியது: கார்த்திக் பைன் ஆர்ட்ஸ்
- யுவ கலா பாரதி, 1990; வழங்கியது: பாரத் கலாச்சார்
- நாத ஒலி, 2001; வழங்கியது: நாத இன்பம்
- எம். எல். வி. விருது (சிறந்த இளம் பாடகர்), 1986; வழங்கியது: மியூசிக் அகாதெமி, சென்னை
- டி. கே. பட்டம்மாள் விருது, 1988; வழங்கியது: மியூசிக் அகாதெமி, சென்னை
- அரியக்குடி அறக்கட்டளை விருது, 1996; வழங்கியது: மியூசிக் அகாதெமி, சென்னை
- சிறந்த பெண் பாடகர் (வளர்ந்த கலைஞர்), 2000; வழங்கியது: மியூசிக் அகாதெமி, சென்னை
- சிறந்த பெண் பாடகர் (வளர்ந்த கலைஞர்), 2001; வழங்கியது: மியூசிக் அகாதெமி, சென்னை
- சங்கீத சூடாமணி விருது, 2010 வழங்கியது: ஸ்ரீ கிருஷ்ண கான சபா, சென்னை
# ஒரு நடுப்பகல் மரணம் (புதினம்)

**ஒரு நடுப்பகல் மரணம்**, சுஜாதாவால் குங்குமம் இதழில் எழுதப்பட்டுத் தொடர்கதையாக வெளிவந்தது. பின்னர் கிழக்குப் பதிப்பகத்தால் புத்தகமாக வெளியிடப்பட்டது.
# ஒரு நடுப்பகல் மரணம் (புதினம்)

## கதைக் கரு

திருமணமாகி இரண்டே நாளில் தேனிலவு சென்ற இடத்தில் கொலை செய்யப்படுகிறார் புது மாப்பிள்ளை. அவரைக் கொன்றது யார், அதன் காரணம் என்ன? கண்டறியாமல் விடுவதில்லை என்று தீர்மானம் செய்கிறாள் கொல்லப்பட்டவரின் மனைவி. போலீஸ் அதிகாரிகளும் கொலையாளியைக் கண்டறிய முயற்சி செய்கிறார்கள். கொலை செய்தவன் யார் என்பது வெளிப்பட்டதா என்று செல்லும் கதை.
# ஒரு நடுப்பகல் மரணம் (புதினம்)

## கதை மாந்தர்கள்

- மாதவராவ்
- கோபிநாத்
- கிருஷ்ணமூர்த்தி
- உமா
- மணி
- திவ்யா
- ஆனந்த்
- ராகேஷ்
- இந்தர்ஜித்
- ராமகிருஷ்ணன் மற்றும் பலர்.
# இரா. மணியன்

**இரா. மணியன்** (பிறப்பு: சூன் 1, 1963) என்பவர் ஒரு தமிழக எழுத்தாளர். நாகப்பட்டினம் மாவட்டம், நத்தம் எனும் கிராமத்தில் பிறந்தவர். மணலி தமிழ்க் கல்லூரி, சர். தியாகராயர் கல்லூரி, கரந்தைப் புலவர் கல்லூரி, ந.மு. வேங்கடசாமி நாட்டார் கல்லூரி ஆகியவற்றில் பணியாற்றி ஓய்வு பெற்றார். இவர் அண்ணா பேரவை, வ.உ.சி. வரலாறு எனப் பல நூல்களை எழுதியுள்ளார். இவர் தமிழ்நாடு அரசின் பாரதியார் விருது பெற்றுள்ளார். இவருடைய *"பெரியார் காவியம்"* எனும் நூல் தமிழ்நாடு அரசின் தமிழ் வளர்ச்சித் துறையின் 2009 ஆம் ஆண்டிற்கான சிறந்த நூல்களில் மரபுக்கவிதை வகைப்பாட்டில் பரிசு பெற்றிருக்கிறது.
# கவிமுகில்

**கவிமுகில்** ( *Kavimukil*, பிறப்பு: சூன் 16, 1968) தமிழக் கவிஞர் மற்றும் எழுத்தாளர் ஆவார். ` இவர் எழுதிய "பூட்டாங்கயிறு" எனும் புதுக்கவிதை நூல் தமிழ்நாடு அரசின் தமிழ் வளர்ச்சித் துறையின் 2009 ஆம் ஆண்டிற்கான சிறந்த நூல்களில் புதுக்கவிதை வகைப்பாட்டில் பரிசு பெற்றிருக்கிறது.
# கவிமுகில்

## வாழ்க்கைக் குறிப்பு

இவர் தமிழ்நாடு மாநிலம் தஞ்சாவூர் மாவட்டம், ஒரத்தநாடு வட்டம் இராகவம்பாள்புரம் ஊராட்சியில் உள்ள ஆர்சுத்திப்பட்டில் பாவாடை - ரூபாவதி ஆகியோருக்கு மூன்றாவது மகனாக பிறந்தார். இவரின் இயற்பெயர் பா.சக்திவேல் என்பதாகும். சென்னைப் பல்கலைகழகத்தில் இளங்கலைத் தமிழ் பயின்றார்.
# கவிமுகில்

## படைப்புகள்

### **கவிதைத் தொகுப்புகள்**

- கவிமுகில் கவிதைகள் - 1
- சூரியத் துளிகள்
- சின்ன உளிகள்
- குப்பைகள்
- ஆர்சுத்திப்பட்டு
- மோட்டுவளை
- பூட்டாங்கயிறு
- சுருக்குப்பை
- சொக்கப்பனை
- காலச் சப்பரம்
- கவிமுகில் கவிதைகள் - 2
- கவிமுகில் கவிதைகள் - 3
- தீக்கொழுந்துத் தேனருவி
- வானவில்லின் எட்டாவது நிறம்
- மௌனம் கலைத்த வினாக்கள்
- கல் பொரு சிறுநுரை
- மரத்தை உலுக்கிய பறவைகள் (படமும் கவிதையும்)
# கவிமுகில்

## படைப்புகள்

### உரைநடை

- கார் காலம்
- எதிரே உன் ஏணி
# கவிமுகில்

## படைப்புகள்

### புதினம்

- முச்சந்தி
- வெள்ளாவி
# சாம்பல் தகைவிலான்

**சாம்பல் தகைவிலான்** (Ashy Woodswallow, *Artamus fuscus*) என்பது தெற்கு ஆசியாவில் காணப்படும் தகைவிலான் வகை பறவையாகும். ஏனைய தகைவிலான் பறவைகள் போன்று இது குறுகிய வளைந்த அலகினையும், சிறிய, சதுரமான வாலையும் நீண்ட சிறகினையும் கொண்டது. இது கம்பிகள், உயர் மின்கம்பிகள், உயரமான பட்டுப்போன மரங்கள், அல்லது உயரமான பனை வகை மரங்களில் கூட்டமான காணப்படும்.
# சாம்பல் தகைவிலான்

## விளக்கம்

)]]
சாம்பல் தகைவிலான் கொண்டைக்குருவியை விடச் சற்றுப் பருத்த தோற்றம் கொண்டதாக சுமார் 18 செ. மீ. நீளமாக இருக்கும். இதன் அலகு நீலந்தோய்ந்த சாம்பல் நிறத்திலும், விழிப்படலம் பழுப்பு நிறத்திலும், கால்கள் சிலேட் நிறத்திலும் இருக்கும். இதன் உடலின் மேற்பகுதி சிலேட் சாம்பல் நிறமாகவும், பிட்டம் வெளுத்தும், மார்பும் வயிறும் வைன் நிறம் தோய்ந்த சாம்பல் நிறமாக இருக்கும். வாலடியும், வாலடிப்போர்வை இறகுகளும் சாம்பல் நிறந்தோய்ந்த வெண்மையாக இருக்கும்.
# சாம்பல் தகைவிலான்

## பரவல்

இந்தியத் துணைக்கண்டத்தின் பெரும்பகுதி (வடமேற்குப் பகுதி நீங்கலாக), தெற்கே இலங்கை வரை; கிழக்கே மியன்மார், தென்/தென்கிழக்கு சீனா (ஹைனான் உட்பட) வரை; தாய்லாந்து, இந்தோசீனா வரையிலுள்ள பகுதிகள்.
# சாம்பல் தகைவிலான்

## வாழ்விடம்

மரங்களடர்ந்த. திறந்த வெளிகள், குறிப்பாகப் பனை மரங்களுள்ள வெளிகள்; வேளாண்மை செய்யும் பகுதிகள்; 2100 மீட்டர் வரை காணப்படும்.
# சாம்பல் தகைவிலான்

## இனப்பெருக்கம்

**இனப்பெருக்கக் காலம்**: மார்ச்சு முதல் சூலை வரை;  
**கூடு**: சல்லிவேர்கள், நார்ப்பொருள்களால் ஆன ஆழம் அதிகமில்லாத கிண்ணம். பனையின் நடுமரத்திலிருந்து மட்டை பிரியும் இடத்தில், தரையிலிருந்து ஏறக்குறைய 12 மீ உயரம் வரையில், கூடு கட்டும். உயர் மின்னழுத்தக் கோபுரங்களிலும் கூடு வைக்கும். ஓர் ஈட்டில் 2 முதல் 2 முட்டைகள் வரை இடும்.
# அரசவால் ஈபிடிப்பான்

**இந்திய அரசவால் ஈபிடிப்பான்** (*Indian paradise flycatcher*) அல்லது **வேதிவால் குருவி** (*Terpsiphone paradisi*) என்பது நடுத்தர அளவிலான ஆசியாவைத் தாயகமாகக் கொண்ட பறவையாகும். ஆண் பறவை நீளமான வாலுடன் காணப்படும். இவற்றில் சில கருப்பு மற்றும் செந்நிற இறகுகளுடனும், சில வெண்நிற சிறகுடனும் காணப்படும். பெண் பறவைகள் குறுகிய வாலுடனும் செந்நிற இறக்கைகளுடனும் கருப்பு நிற தலையுடனும் காணப்படும். இவை பூச்சிகளை அடர்த்தியான மரங்களின் கீழே பறக்கும்போது பிடித்து உண்ணும். இப்பறவை மத்தியப் பிரதேச மாநிலப்பறவையாகும்.
# அரசவால் ஈபிடிப்பான்

## பரவலும் வாழிடமும்

இந்திய அரசவால் ஈபிடிப்பான் புலம்பெயரும் பறவையாகும். இவை வெப்பமண்டல ஆசியாவில் குளிர்காலத்தை செலவிடுகிறது. தென்னிந்தியா மற்றும் இலங்கையில், இனப்பெருக்கம் செய்கின்றன.
மத்திய ஆசியாவிலிருந்து தென்கிழக்கு சீனா, நேபாளம், இந்தியா முழுவதும் மற்றும் இலங்கை மற்றும் மியான்மர் வரை அடர்ந்த காடுகள் மற்றும் நன்கு மரங்கள் நிறைந்த வாழ்விடங்களில் இந்திய அரசவால் ஈபிடிப்பான் பறவைகள் வாழ்கின்றன.
# சா. பாலுச்சாமி

**சா. பாலுச்சாமி** (பிறப்பு: சூன் 16, 1958) என்பவர் ஒரு தமிழக எழுத்தாளர். சென்னை பல்கலைக்கழகத்தில் முனைவர் பட்டம் பெற்ற இவர் சென்னை, தாம்பரம் கிறித்தவக் கல்லூரியில் தமிழ்த் துறை இணைப் பேராசிரியராகப் பணியாற்றி வருகிறார். மாரிக்கால இரவுகள், மிளகுக் கொடிகள் போன்ற நூல்களை எழுதியிருக்கும் இவர் எழுதிய *”அர்ச்சுனன் தபசு (மாமல்லபுரத்தின் இணையச் சிற்பம்)”* எனும் நூல் தமிழ்நாடு அரசின் தமிழ் வளர்ச்சித் துறையின் 2009 ஆம் ஆண்டிற்கான சிறந்த நூல்களில்நுண்கலைகள் வகைப்பாட்டில் பரிசு பெற்றிருக்கிறது.
# கரிச்சான்

**கரிச்சான்** (*Drongo*) என்பது சிறிய வகைப் பறவையாகும். இது பரவலாக தென் மற்றும் தென்கிழக்காசிய பிரதேசங்களில் காணப்படுகின்றது. வளர்ந்த கரிச்சான் பறவைகள் கடும் சாம்பல் நிறம் கொண்டு, ஆழமாக பிரிக்கப்பட்ட (இரட்டை வால் தோற்றம்) நீண்ட வாலைக் கொண்டது. இதனால் இதை ஊர்ப்புறங்களில் **இரட்டைவால் குருவி** எனவும் அழைப்பர். இவ்வினங்களில் துணையினங்கள் சாம்பல் நிற இறகு நிறத்தில் காணப்படுகின்றன. சில இனங்கள் தலையில் வெள்ளை குறியுடன் காணப்படுகின்றன. இளம் பறவைகள் மங்கலான பழுப்பு சாம்பல் நிறத்தில் காணப்படும். கரிச்சான்கள் கரையான், வெட்டுக்கிளிகள், குளவி, எறும்பு, புழுக்கள் போன்றவற்றை விரும்பி உண்ணும்.  
கரிச்சான் பறவைகள் தங்கள் வாழ்விட எல்லையை இனப்பெருக்கக் காலத்தில் மிக விழிப்புடன் பாதுகாக்கும். இவற்றின் உத்தரவாதமான இந்தப் பாதுகாப்பினால் வலிமை குறைந்ந பறவைகளான புறாக்கள், தவிட்டுக்குருவிகள், கொண்டைக்குருவிகள் போன்றவை கரிச்சான்களின் கூடுகளுக்கு அருகில் தம்முடைய கூட்டை பாதுகாப்புக் கருதி அமைத்துக்கொள்ளும். தன் எல்லைக்குள் வரும் உருவில் பல மடங்கு பெரிய பறவைகளையும் தாக்கக் இவை தயங்காது.
# கரிச்சான்

## வகைப்பாட்டியல்

*டைகுரசு* பேரினமானது 1816ஆம் ஆண்டில் கரிச்சான்களுக்காக பிரெஞ்சு பறவையியல் வல்லுனரான லூயிசு பியர் வைலோட்டால் அறிமுகப்படுத்தப்பட்டது. 1841ஆம் ஆண்டில் இங்கிலாந்து விலங்கியல் வல்லுனரான ஜார்ஜ் ராபர்ட் கிரே என்பவரால் மாதிரி சிற்றினம் பாலிகாசியாவோ (*டைகுரசு பலிகாசியசு*) என பெயரிடப்பட்டது. பேரினத்தின் பெயரானது பண்டைய கிரேக்க வார்த்தைகளான டிக்ரோஸ் "பிளவு" மற்றும் ஓரா "வால்" ஆகியவற்றை இணைத்து உருவானது. "டிரோங்கோ" என்ற சொல்லானது மடகாசுகரின் பூர்வீக மொழியிலிருந்து வந்தது. இது உள்ளூர் சிற்றினங்களைக் குறிக்கிறது. இப்போது இச்சொல்லானது இக்குடும்பத்தின் அனைத்து உறுப்பினர்களையும் குறிக்கப் பயன்படுத்தப்படுகிறது.  
கரிச்சான் குடும்பத்தில் இப்போது *டைகுரசு* பேரினம் மட்டுமே உள்ளது. இருப்பினும் கிறிஸ்டிடிசு மற்றும் போல்சு (2007) இக்குடும்பத்தை விரிவுபடுத்தி ரைபிதுரிடே (ஆத்திரேலிய விசிறிவால்), மொனார்கினே (அரச மற்றும் சொர்க்க ஈபிடிப்பான்) மற்றும் கிராலினினே (மேக்பை-வானம்பாடி) ஆகியவை அடங்கும்.
*டைகுரசு* பேரினத்தில் 30 சிற்றினங்கள் உள்ளன. அவை:  
- பொதுவான சதுர வால் கரிச்சான், *டைகுரசு லுட்விகி* - முன்பு சதுர வால் ட்ரோங்கோ
- மேற்கத்திய சதுர வால் கரிச்சான், *டைகுரசு ஆக்சிடென்டலிசு* - முதலில் 2018-ல் விவரிக்கப்பட்டது
- சார்ப்பி கரிச்சான், *டைகுரசு சார்பி* - டை. லுட்விகியிலிருந்து பிரிந்தது
- ஒளிரும் கரிச்சான், *டைகுரசு அட்ரிபெனிசு*
- முட்கரண்டி-வால் ட்ரோங்கோ, *டைகுரசு அட்சிமிலிசு*
- பளபளப்பான-முதுகு கொண்ட கரிச்சான், *டைகுரசு டிவரிகேடசு* - முட்கரண்டி-வால் ட்ரோங்கோவில் இருந்து பிரிக்கப்பட்டது
- வெல்வெட்-மேண்டட் கரிச்சான், *டைகுரசு மாடசுடசு*
- பேன்டி கரிச்சான், *டைகுரசு டைகுரசு * - வெல்வெட்-மேண்டட் ட்ரோங்கோவில் இருந்து பிரிந்தது
- கிராண்ட் கொமொரோ கரிச்சான், *டைகுரசு புசிபென்னிசு*
- அல்டாப்ரா கரிச்சான், *டைகுரசு அல்டாப்ரானசு*
- க்ரெஸ்டட் கரிச்சான், *டைகுரசு போர்பிகேடசு*
- மயோட் கரிச்சான், *டைகுரசு வால்டெனி*
- கருப்பு கரிச்சான், *டைகுரசு மேக்ரோசெர்கசு*
- சாம்பல் கரிச்சான், *டைகுரசு லிகோபேயசு*
- வெண்வயிற்றுக் கரிச்சான், *டைகுரசு கேருலெசென்சு*
- காக அலகு கரிச்சான், *டைகுரசு அனெக்டென்சு*
- வெண்கல கரிச்சான், *டைகுரசு ஏனியசு*
- சிறிய துடுப்புவால் கரிச்சான், *டைகுரசு ரெமிபர்*
- பாலிகாசியாவோ, டைக்ரூரசு பாலிகாசியஸ்
- முடி-கிரெஸ்டட் கரிச்சான், *டைகுரசு ஹாட்டென்டோட்டசு*
- தப்லாசு கரிச்சான், *டைகுரசு மெனகேய்* - முடி முகடு கரிச்சானிலிருந்து பிரிந்தது
- பலவான் கரிச்சான், *டைகுரசு பாலாவானென்சிசு* - முடி-முகடு கரிச்சானிலிருந்து பிளவு
- சுமத்ரா கரிச்சான், *டைகுரசு சுமத்ரானசு* - முடி முகடு கரிச்சானிலிருந்து பிரிந்தது
- வாலேசியன் கரிச்சான், *டைகுரசு டென்சசு* - முடி முகடு கரிச்சானிலிருந்து பிரிந்தது
- சுலாவெசி கரிச்சான், *டைகுருசு மாண்டனசு*
- Spangled கரிச்சான், *டைகுரசு பிராக்டியேடசு*
- சொர்க்க கரிச்சான், *டைகுருசு மெகர்கிஞ்சசு*
- அந்தமான் கரிச்சான், *டைகுரசு அந்தமனென்சிசு*
- துடுப்பு வால் கரிச்சான், *டைகுரசு பாரடைசியசு*
- இலங்கை கரிச்சான், *டைகுரசு லோபோரினசு* - சொர்க்க கரிச்சானிலிருந்து பிரிந்தது  
டைக்ரூரிடே குடும்பம் பெரும்பாலும் இந்தோ-மலாயன் வம்சாவளியைச் சேர்ந்தது. சுமார் 15 மில்லியன் ஆண்டுகளுக்கு முன்பு ஆப்பிரிக்காவின் காலனித்துவம் பெற்றது. சுமார் 6 மில்லியன் ஆண்டுகளுக்கு முன்பாக வாலசுக் கோட்டின் குறுக்கே ஆத்திரேலியாவில் பரவுவது சமீபத்திய ஆய்வின் மூலம் மதிப்பிடப்பட்டுள்ளது.
# கரிச்சான்

## வெளியிணைப்புகள்

- Ashy Drongo videos, photos & sounds on the Internet Bird Collection
# சி. செந்தமிழ்ச்சேய்

**சி. செந்தமிழ்ச்சேய்** (பிறப்பு: சூலை 14, 1941) ஒரு தமிழக எழுத்தாளர். விழுப்புரம் மாவட்டம் அரசூரில் பிறந்த இவர் தமிழ்நாடு மின்வாரியத்தில் மேற்பார்வைப் பொறியாளராகப் பணியாற்றி ஓய்வு பெற்ற இவர் சோலை மலர் எனும் கவிதை நூல் உட்பட ஏழு நூல்களை எழுதியுள்ளார். நாடகக் காப்பியம் படைத்துள்ளார். இவர் எழுதிய *"செம்பியன் தமிழவேள்"* எனும் நாடக நூல் தமிழ்நாடு அரசின் தமிழ் வளர்ச்சித் துறையின் 2009 ஆம் ஆண்டிற்கான சிறந்த நூல்களில் நாடக வகைப்பாட்டில் பரிசு பெற்றிருக்கிறது.
# பெ. மாதையன்

**பெ. மாதையன்** ஒரு தமிழக எழுத்தாளர். சென்னைப் பல்கலைக்கழகத்தில் முனைவர் பட்டம் பெற்ற இவர் தஞ்சை, தமிழ்ப்பல்கலைக்கழக அகராதித்துறை மற்றும் சேலம், பெரியார் பல்கலைக்கழகத் தமிழ்த்துறை ஆகியவற்றில் பேராசிரியராகவும், அகராதித் தயாரிப்புகளில் பதிப்பாசிரியராகவும் பணியாற்றியுள்ளார். இவர் எழுதிய *“அகத்திணைக் கோட்பாடும் சங்க அகக் கவிதை மரபும்”* எனும் நூல் தமிழ்நாடு அரசின் தமிழ் வளர்ச்சித் துறையின் 2009 ஆம் ஆண்டிற்கான சிறந்த நூல்களில் திறனாய்வு வகைப்பாட்டில் பரிசு பெற்றிருக்கிறது.
# கு. வெ. கி. ஆசான்

**கு. வெ. கி. ஆசான்** (பிறப்பு: டிசம்பர், 1935) என்பவர் ஒரு தமிழக எழுத்தாளர். கு. வெ. கிருஷ்ணசாமி எனும் இயற்பெயர் கொண்ட இவர் பொருளாதாரம், அரசியல், வரலாறு ஆகிய துறைகளில் முதுகலைப் பட்டம் பெற்றவர். சட்டம் படித்தவர். பெரியாரியல் கல்லூரியில் முதல்வராகப் பணியாற்றிய இவர் மொழி உரிமை, வருண சாதி உருவாக்கம் உட்பட 11 நூல்களை எழுதியிருக்கிறார். பெரியார் பேருரையாளர் எனும் பட்டத்தைப் பெற்றிருக்கும் இவர் தமிழாக்கம் செய்த *"கடவுள் ஒரு பொய் நம்பிக்கை"* எனும் நூல் தமிழ்நாடு அரசின் தமிழ் வளர்ச்சித் துறையின் 2009 ஆம் ஆண்டிற்கான சிறந்த நூல்களில் பிற மொழிகளிலிருந்து தமிழாக்கம் செய்யப்படும் நூல்கள் வகைப்பாட்டில் பரிசு பெற்றிருக்கிறது.
# கருப்புத் தலை சின்னான்

**கருப்புத் தலை சின்னான்** (Black-headed Bulbul, *Pycnonotus atriceps*) என்பது மரங்களை அண்டி வாழும் சின்னான் குடும்ப பறவையாகும். இது தென்கிழக்காசிய காடுகளில் காணப்படும். இது அதிகமாக ஒலிவ மஞ்சல் இறகுடன் பளபளப்பான நீல-கருப்பு தலையினைக் கொண்டு காணப்படும்.  
கருப்புத் தலை சின்னான் சிறிய பழங்களையும் பூச்சிகளையும் உணவாகக் கொள்ளும். இது 6-8 பறவைகளைக் கொண்ட சிறிய கூட்டமாகக் காணப்படும்.
# ந. க. மங்கள முருகேசன்

**ந. க. மங்கள முருகேசன்** என்பவர் ஒரு தமிழக எழுத்தாளர். கல்லூரி மற்றும் பல்கலைக்கழகங்களில் 36 ஆண்டுகள் பேராசிரியராகப் பணியாற்றிய இவர் இரண்டு முனைவர் பட்டங்களைப் பெற்றுள்ளார். தமிழில் வெளியாகும் பல்வேறு இதழ்களில் துணுக்குகள், பேட்டிக் கட்டுரைகள் எழுதியிருக்கிறார். இவர் 150க்கும் அதிகமான நூல்களை எழுதியிருக்கிறார்.
# ந. க. மங்கள முருகேசன்

## தமிழ்நாடு அரசின் சிறந்த நூலாசிரியர் விருது

இவர் எழுதிய இரண்டு நூல்களுக்கு தமிழ்நாடு அரசின் சிறந்த நூலுக்கான பரிசு கிடைத்துள்ளது.  
1. இவர் எழுதிய *"சுற்றுச்சூழல் பாதுகாப்பு"* எனும் நூல் தமிழ்நாடு அரசின் தமிழ் வளர்ச்சித் துறையின் 2005 ஆம் ஆண்டிற்கான சிறந்த நூல்களில் சுற்றுப்புறவியல் வகைப்பாட்டில் பரிசு பெற்றிருக்கிறது.
1. இவர் எழுதிய *"தொண்டில் உயர்ந்த தூயவர் அன்னை ஈ.வெ.ரா. மணியம்மையார்"* எனும் நூல் தமிழ்நாடு அரசின் தமிழ் வளர்ச்சித் துறையின் 2009 ஆம் ஆண்டிற்கான சிறந்த நூல்களில் வாழ்க்கை வரலாறு வகைப்பாட்டில் பரிசு பெற்றிருக்கிறது.
# ஆர். வி. ஜெபா ராசசேகர்

**ஆர். வி. ஜெபா ராசசேகர்** என்பவர் ஒரு தமிழக எழுத்தாளர். கன்னியாகுமரி மாவட்டம் விளாகம் எனும் சிற்றூரில் பிறந்த இவர் மேலூர் அரசுக் கலைக்கல்லூரியில் இயற்பியல் துறையில் உதவிப் பேராசிரியராகப் பணியாற்றி வருகிறார். சூரிய ஆற்றல் மற்றும் சுற்றுச்சூழல் ஆய்வுகளை மேற்கொண்டு வரும் இவர் பல பன்னாட்டுக் கருத்தரங்குகளில் கலந்து கொண்டு உரையாற்றியுள்ளார். இவர் எழுதிய *"காற்று மாசுக்கட்டுப்பாடு மற்றும் மாசுக்கட்டுப்பாடு"* எனும் நூல் 2008 ஆம் ஆண்டிற்கான சிறந்த நூல்களில் சுற்றுப்புறவியல் வகைப்பாட்டிலும், *"வளமிகு சூரிய ஆற்றல் இயற்பியல்"* எனும் நூல் 2009 ஆம் ஆண்டிற்கான சிறந்த நூல்களில் இயற்பியல் வகைப்பாட்டிலும் பரிசு பெற்றிருக்கின்றன.
# க. திருநாவுக்கரசு

**க. திருநாவுக்கரசு** என்பவர் ஒரு தமிழக எழுத்தாளர். இவர் தொடருந்துப் பாதுகாப்புப் படையில் சேர்ந்து இந்திய - சீனப் போரின் போது எல்லைப் பகுதியில் பணியாற்றியவர். சொந்த அச்சகம் ஒன்றை நிறுவி நக்கீரன், நம்நாடு பேசுகிறது போன்ற இதழ்களை சொந்தமாக நடத்திய இவர் ஈழப் பிரச்சனைகளுக்காகப் பல முறை சிறை சென்றிருக்கிறார். முரசொலி நாளேட்டின் செய்தி ஆசிரியராகவும், கட்டுரை ஆசிரியராகவும் பணியாற்றியவர். தமிழ்நாடு அரசின் திரு. வி. க. விருது , ஆழ்வார்கள் மையத்தின் தமிழறிஞர் விருது போன்றவைகளைப் பெற்றிருக்கிறார். இவர் எழுதிய "நீதிக்கட்சி வரலாறு" எனும் நூல் தமிழ்நாடு அரசின் தமிழ் வளர்ச்சித் துறையின் 2009 ஆம் ஆண்டிற்கான சிறந்த நூல்களில் நாட்டு வரலாறு வகைப்பாட்டில் பரிசு பெற்றிருக்கிறது.
# க. திருநாவுக்கரசு

## கலைமாமணி விருது

தமிழ்நாடு அரசின் கலை பண்பாட்டுத் துறையால் வழங்கப்பட்டு வரும் கலைமாமணி விருதுக்கு, இயல் பிரிவில் 2021 ஆண்டுக்கு இவர் தேர்வு செய்யப்பட்டிருக்கிறார்.
# செம்பழுப்புத் தலைப்பஞ்சுருட்டான்

**செம்பழுப்புத் தலைப்பஞ்சுருட்டான்** (*Chestnut-headed Bee-eater*, *Merops leschenaulti*) என்பது மரங்களை அண்டி வாழும், பூச்சிகளை உண்ணும் பஞ்சுருட்டான் பறவையாகும். இது இந்திய உபகண்டம் மற்றும் அதனை அண்டிய பகுதிகளில் குறிப்பாக இந்தியாவிலிருந்து தென்கிழக்காசியா வரையான பகுதிகளை வாழ்விடமாகக் கொண்டுள்ளது.  
இவ்வினங்கள் ஏனைய பஞ்சுருட்டான்கள் போன்று பிரகாசமாக நிறத்தைக் கொண்ட மெலிதான வடிவம் கொண்ட பறவையாகும். பச்சை நிறத்தை அதிகம் கொண்டும் நீல நிறத்தை பின்பகுதியிலும் வாயிற்றின் கீழ்ப்புறத்திலும் கொண்டும் காணப்படும். அதன் முகமும் தொண்டையும் மஞ்சலுடன் கருப்புக் கோடுகளுடனும் தலையுச்சி மற்றும் பிடறி ஆகிய பகுதிகள் உயர் செந்தவிட்டு நிறத்திலும் காணப்படும். மெல்லிய வளைந்த சொண்டு கருப்பு நிறமாகவிருக்கும். இருபால் பறவைகளும் ஒரே தோற்றத்தில் இருப்பினும், இள வயது பறவைகள் மங்கலான நிறத்தைக் கொண்டு காணப்படும்.  
இவை 18-20செமீ நீளமுடையவை. இப்பறவைகள் அதிகமாக மலைப்பிரதேசங்களில் மட்டுமே காணப்படுகிறது.
# செம்பழுப்புத் தலைப்பஞ்சுருட்டான்

## விளக்கம்

செம்பழுப்புத் தலைப்பஞ்சுருட்டான் பறவையானது கொண்டைக்குருவியை விடச் சற்றுச் சிறியதாக சுமார் 18–20 செ. மீ நீளம் இருக்கும். இதன் அலகு கறுப்பாகவும், விழிப்படலம் ஆழ்ந்த சிவப்பாகவும், கால்கள் நல்ல கறுப்பாகவும் இருக்கும். தலையும் மேல் முதுகும் செம்பழுப்பு நிறத்திலும், எஞ்சிய உடலின் மேற்பகுதிகள் புல் பச்சை நிறத்திலும் இருக்கும். மோவாயும் தொண்டையும் மஞ்சள் நிறத்தில் இருக்கும். மேல் மார்பில் ஒரு செம்பழுப்பு வளையம் காணப்படும். உடலின் பிற கீழ்ப்பகுதிகள் நீலங் கலந்த பச்சை நிறத்தில் இருக்கும்.
# செம்பழுப்புத் தலைப்பஞ்சுருட்டான்

## நடத்தை

இவை அயன அயல் மண்டல அடர்ந்த காடுகளில், பெரும்பாலும் தண்ணீருக்கு அருகில் இனப்பெருக்கம் செய்கின்றன. இவை மலைப்பகுதிகளிலும் 1000 மீட்டர் வரை காணப்படுகின்றன. இரவில் கூட்டமாக இலைகளடர்ந்த மரங்களில் தங்குகின்றன. இவை தேனீக்கள், குளவிகள் போன்ற பூச்சிகளை பறந்தபடி பிடித்து உணவாக கொள்கின்றன.  
இனப்பெருக்க காலத்தில் கூட்டமாக மண் திட்டுகளிலும், மணல் திட்டுகளிலும் காட்டாறுகளை ஒட்டி நீளமான சுரங்கத்தைக் குடைந்து அதில் கூடு அமைக்கின்றன. அதில் ஐந்து முதல் ஆறு வரையிலான வெண்மையான முட்டைகளை இடுகின்றன. ஆண் பெண் பறவைகள் இணைந்து முட்டையைப் பார்த்துக் கொள்கின்றன.
# செம்பழுப்புத் தலைப்பஞ்சுருட்டான்

## வெளியிணைப்புகள்

- Oriental Bird Images: *chestnut-headed bee-eater* Selected images
- Xeno-canto: *chestnut-headed bee-eater* Sound recordings
# பழுப்பு ஈப்பிடிப்பான்

**பழுப்பு ஈப்பிடிப்பான்** (*Muscicapa dauurica*) என்பது பாசரிபாம்சு வரிசையிலுள்ள *முசிகாபிடே* குடும்பத்திலுள்ள ஒரு சிறிய ஈப்பிடிப்பான். ஜப்பான், மங்கோலியா, கிழக்கு சைபீரியா, இமயமலைப் பிரதேசங்களில் இனப்பெருக்கம் செய்வதும் இந்தியாவில் கேரளாவில் பெருமளவும் தமிழ்நாடு, கருநாடகம், ராஜஸ்தான் ஆகிய மாநிலங்களில் கூடமைப்பதும் பதிவு செய்யப்பட்டுள்ளன.
# பெரிய பச்சைக்கிளி

**பெரிய பச்சைக்கிளி** (Alexandrine Parakeet, *Psittacula eupatria*) என்பது தெற்காசியா மற்றும் தென்கிழக்கு ஆசியாவை பூர்வீகமாகக் கொண்ட சிட்டாகுலிடே குடும்பத்தின் பிசிட்டாகுலா பேரினத்தைச் சேர்ந்த நடுத்தர அளவிலான கிளி ஆகும். இவ்வினக் கிளிகள் பேரரசன் அலெக்சாந்தரின் பெயரைக் கொண்டு ஆங்கிலத்தில் அழைக்கப்பட்டன. அலெக்சாந்தர் பஞ்சாப் பகுதி முதல் ஜரோப்பா மற்றும் மத்தியதரைக்கடல் பிரதேசங்களிலிருந்து சில இனப் பறவைகளை ஏற்றுமதி செய்தமைக்காக இப்பெயர் வழங்கப்பட்டது. இக் குறிப்பிட்ட பகுதிகளில் இவ்வினக் கிளிகள் உயர்தரம் மற்றும் அரச முக்கியத்துவம் என்பவற்றுக்கான விலை மதிப்பானவையாகக் கருதப்பட்டன.
# பெரிய பச்சைக்கிளி

## விளக்கம்

பெரிய பச்சைக்கிளி மிகப்பெரிய கிளிகளில் ஒன்றாகும். இது தலையின் உச்சியில் இருந்து வால் முனை வரை 56 முதல் 62 செமீ (22 முதல் 24 அங்குலம்) நீளமும், 200 முதல் 300 கிராம் (7.1 முதல் 10.6 அவுன்ஸ்) எடையும் கொண்டது. வால் நீளம் 28 முதல் 35 செமீ (11 முதல் 14 அங்குலம்) வரை இருக்கும். இவை சாதாரண பச்சைக்கிளிகள் போலவே இருக்கும் இவைகளின் கழுத்தில் வளைய வடிவில் சிவப்பு நிறமும் இறகில் சிவப்பு நிறமும் இடம்பெற்றிருக்கும். சாதாரண கிளிகளைவிட சற்று பெரிதாக இருக்கும். இந்த வேறுபாடுகள்தான் இவற்றை சாதாரண கிளிகளிலிருந்து வேறுபடுத்துகின்றன. இக்கிளிகளை குஞ்சு பருவத்திலிருந்தே வீட்டில் வளர்த்தால் பேசும் திறன் பெறும். மேலும் வளர்பவர்களிடம் அன்பாகப் பழகும். இதனால் இதை வீட்டில் வளர்பர். இக்கிளிகள் அழிய வாய்ப்புள்ள இனமாக இருப்பதால் இந்தியாவில் இவற்றை வளர்ப்பதோ அல்லது விற்பதோ சட்டப்படி குற்றமாகும்.  
முதிர்ந்த பறவைகள் பாலின இருமை உடையவை. முதிர்ந்த ஆண் பறவைகளின் கீழ் கன்னங்கள் முழுவதும் கருப்பு பட்டையும், பின் கழுத்தில் இளஞ்சிவப்பு நிற பட்டை இருக்கும். முதிர்ந்த பெண் பறவைகளுக்கு கீழ் கன்னத்தில் கருப்பு பட்டை மற்றும் பின் கழுத்தில் இளஞ்சிவப்பு பட்டை என இரண்டும் இல்லை. குஞ்சுகள் தோற்றத்தில் முதிர்ந்த பெண் பறவைகளைப் போலவே இருக்கும் ஆனால் குட்டையான வால்களைக் கொண்டிருக்கும்.
# பெரிய பச்சைக்கிளி

## துணை இனங்கள்

பெரிய பச்சைக்கிளியில் ஐந்து கிளையினங்கள் தற்போது அங்கீகரிக்கப்பட்டுள்ளன:
| இலங்கை பெரிய பச்சைக்கிளி Nominate Alexandrine parakeet (*P. e. eupatria*) | மேற்கு இந்தியா, தென்னிந்தியா, இலங்கை. | கிளையினமாக அங்கீகரிக்கபட்டுள்ளது |  |
| --- | --- | --- | --- |
| Large Indian parakeet (*P. e. nipalensis*) | கிழக்கு ஆப்கானித்தான், பாக்கித்தான், வட இந்தியா, மத்திய இந்தியா, கிழக்கு இந்தியா, நேபாளம் பூட்டான். | இது பிற கிளையினங்களை விட பெரியது மற்றும் அதிகபடியான சாம்பல்-பச்சை நிறமுள்ளது. தலையின் பின்புறமும், கன்னங்களிலும் நீல நிறம் உள்ளது. முதிர்ந்த ஆண் பறவைகளின் கீழ் கன்னத்தில் பரந்த கருப்பு பட்டை உள்ளது. |  |
| Large Burmese parakeet (*P. e. avensis*) | வடகிழக்கு இந்தியா, வங்காளதேசம் மியான்மர். | இது பிற கிளையினங்களை விட சிறிய அலகைக் கொண்டுள்ளது. ஆண் பறவையின் தோற்றம் இன்னொரு கிளையினமான *P. e. nipalensis*ஐ ஒத்து இருக்கும். இருப்பினும் கழுத்து மற்றும் அடிப்பகுதியில் கூடுதலாக மஞ்சள் நிறம் இருக்கும். மேலும் பின் கழுத்தில் ஒரு குறுகிய நீல பட்டை இருக்கும். |  |
| Large Andaman parakeet (*P. e. magnirostris*) | அந்தமான் தீவுகள், கோக்கோ தீவுகள். | இது பிற கிளையினங்களை விட சற்று பெரியது. மேலும் பெரிய அலகு உள்ளது. ஆண் பறவைகளின் பிடரியின் மேலே ஒரு குறுகிய நீல பட்டை இருக்கும். |  |
| Thai rose-ringed parakeet (*P. e. siamensis*) | வியட்நாம், கம்போடியா, லாவோஸ் தாய்லாந்து. | இது பிற கிளையினங்களை விட சிறியது மற்றும் வெளிறிய தோள்பட்டை நிறத்திட்டைக் கொண்டுள்ளது. இதன் முகமும், கழுத்தும் மஞ்சளாக இருக்கும். ஆண் பறவைகளின் தோற்றம் இன்னொரு துணை இனமான P. e. avensis ஐ ஒத்து இருக்கும். இருப்பினும் தலையின் பின்புறம் மற்றும் முதுகு நீலம் தோய்ந்ததாக இருக்கும். | } |  
வில் பழத்தை உண்கிறது.]]  
- *Birds of India* by Grimmett, Inskipp and Inskipp,
# பெரிய பச்சைக்கிளி

## வெளியிணைப்புகள்

**Informative websites: **
- World Parrot Trust Parrot Encyclopedia - Species Profile
- Oriental Bird Images: *Alexandrine Parakeet* Selected photos
- Alexandrine Parakeet's Fact-Sheet describing the different sub-species & colour mutations
- Webpage featuring excellent informations regarding the Alexandrine Parakeets in Aviculture & as Pet Parrots
- Webpage featuring a great article on the Alexandrine Parakeets in Aviculture & as Pet Parrots
- Webpage dedicated to the Alexandrine Parakeet
- Thailand's stamp picturing a pair of Alexandrines  
**Conservation related links:**
- Study showing decline of the Alexandrine Parakeet
- Seizure in Jaipur, India
- 35 parakeets seized from a house
# மலை உழவாரன்

**மலை உழவாரன்** (Alpine Swift, *Tachymarptis melba*) என்பது உழவாரன் இனப் பறவைகளில் ஒன்றாகும். இவை சிறிய கால்களை உடையன. இதன் மூலம் செங்குத்தான பரப்புக்களை பற்றிப் பிடிக்கின்றன. இதன் அறிவியற் பெயர் புராதன கிரேக்கப் பெயரான "απους" (*apous*) என்பதிலிருந்த உருவாகியது. இதன் அர்த்தம் "கால்கள் அற்று" என்பதாகும். இவை ஒருபோதும் தரையில் விருப்பத்தோடு தங்குவதில்லை.
# மலை உழவாரன்

## வலசை போதல்

இந்த வகைப்பறவைகள் கிழக்கு ஐரோப்பா பகுதியில் அதிகமாக காணப்படுகின்றன. இவை தொடர்ந்து 200 நாட்கள் அதாவது ஆறு மாதங்கள் தரைப்பகுதிக்கு வராமல் பறந்துள்ளதை கண்டுபிடித்துள்ளார்கள். இவை வாழும் கிழக்கு ஐரோப்பாவிலிருந்து சகாரா பலைவனத்தைக் கடந்து ஆப்பிரிக்கா வரை வலசை சென்றுள்ளன.
# விக்கிப்பீடியா:உங்களுக்குத் தெரியுமா/டிசம்பர் 26, 2012

- முதன் முதலில் **கிறித்துமசு குடில்** (படம்) செய்து காட்சிப்படுத்தியவர் அசிசியின் பிரான்சிசு ஆவார்.
- **வெள்ளணி விழா** என்பது சங்க காலம் தொட்டே வழங்கி வரும் தமிழ் மன்னர்களின் முடிசூட்டு விழாவாகும்.
- புதிய **ஆங்கில நெடுங்கணக்கு** என்பது 26 எழுத்துக்களையும் இரண்டு கூட்டெழுத்துக்களையும் (*Æ* மற்றும் *Œ*) கொண்ட இலத்தீன் நெடுங்கணக்கு ஆகும்.
- சுவசுத்திக்காச் சின்னமானது ஒழுங்கற்ற **இருபதுகோணி**யின் வடிவில் அமைந்துள்ளது.
- உலகின் மிக நீளமான 3,911 மீற்றர் (12,831 அடி) உடைய தொங்கு பாலமான **அகாசி கைக்ஜோ**, யப்பான் நாட்டில் உள்ளது.
# த. கனகரத்தினம்

**த. கனகரத்தினம்** என்பவர் இலங்கையைச் சேர்ந்த பன்மொழிப் புலவர். இலங்கையில் வாழ்ந்து கொண்டிருக்கும் மொழி வல்லுநர்களுள் குறிப்பிடத் தக்கவர். தமிழ், சிங்களம், சமசுகிருதம், பாலி, ஆங்கிலம், இந்தி, மலையாளம் ஆகிய மொழிகளில் புலமை பெற்ற இவர் எழுதிய *"செந்தமிழ் வளம் பெற வழிகள்"* எனும் நூல் தமிழ்நாடு அரசின் தமிழ் வளர்ச்சித் துறையின் 2009 ஆம் ஆண்டிற்கான சிறந்த நூல்களில் மொழியியல் வகைப்பாட்டில் பரிசு பெற்றிருக்கிறது.
# எஸ். அர்சியா

**எஸ். அர்ஷியா** (பிறப்பு: ஏப்ரல் 14, 1959 இறப்பு: ஏப்ரல் 7,2018) ஒரு தமிழக எழுத்தாளர். மதுரை இசுமாயில்புரத்தில் பிறந்த இவரது இயற்பெயர் சையத் உசேன் பாஷா. பொருளியல் முதுகலைப் பட்டதாரியான இவர் தராசு வார இதழில் செய்தியாளராகப் பணியாற்றினார். பின்னர் புதிய காற்று எனும் இலக்கிய இதழுக்குப் பொறுப்பாசிரியராகப் பணியாற்றினார். கணையாழி, செம்மலர், தாமரை போன்ற இதழ்களில் நாற்பதுக்கும் மேற்பட்ட சிறுகதைகளை எழுதியிருக்கும் இவர் ஆனந்த விகடன், குமுதம் கல்கி, அமுதசுரபி ஆகிய இதழ்கள் நடத்திய சிறுகதைப் போட்டியில் பரிசுகளைப் பெற்றிருக்கிறார். இவர் எழுதிய *"ஏழரைப்பங்காளி வகையறா"* எனும் நூல் தமிழ்நாடு அரசின் தமிழ் வளர்ச்சித் துறையின் 2009 ஆம் ஆண்டிற்கான சிறந்த நூல்களில் புதினம் வகைப்பாட்டில் பரிசு பெற்றிருக்கிறது. 2010ஆம் ஆண்டிற்கான அழகிய நாயகி அம்மாள் விருதும் இந்தப்புதினத்துக்கு வழங்கப்பட்டது. இவரது இரண்டாவது நாவலான பொய்கைக்கரைப்பட்டி மதுரையின் சமகால அரசியலும் பெருவணிகமான ரியல் எஸ்டேட் தொழிலும் கைகோர்க்கும்புள்ளிப்பற்றிப் பேசும் முக்கிய நாவலாகும். அப்பாஸ்பாய்தோப்பு மதுரை வைகைதென்கரையில் உள்ள மக்களின் வாழ்க்கையைப் பிரதிபலிக்கும் நாவல். கரும்பலகை நாவல் அரசுப்பள்ளி ஆசிரியர்களின் பிரச்சனைகளை பேசும் நல்லதொரு நாவலாகும்.
# எஸ். அர்சியா

## படைப்புகளின் பட்டியல்

### புதினங்கள்

- ஏழரைப் பங்காளி வகையறா
- பொய்கைகரைப்பட்டி
- அப்பாஸ்பாய் தோப்பு
- கரும்பலகை
- அதிகாரம்
- சொட்டாங்கல்
- நவம்பர் 8, 2016
# எஸ். அர்சியா

## படைப்புகளின் பட்டியல்

### சிறுகதைத் தொகுப்புகள்

- கபரஸ்தான் கதவு
- மரணத்தில் மிதக்கும் சொற்கள்
-
- **மொழிபெயர்ப்புகள்**
நிழலற்ற பெருவெளி  
திப்பு சுல்தான்  
பாலஸ்தீன்  
மதுரை நாயக்கர் வரலாறு  
பாலைவனப்பூ  
கோமகட்டுமாரு  
**கட்டுரைகள்**  
சரித்திரப் பிழைகள்
# விக்கிப்பீடியா:உங்களுக்குத் தெரியுமா/சனவரி 2, 2013

- **எரிக்சன் உலகம்** (படம்) உலகிலுள்ள மிகப்பெரிய அரைக்கோள கட்டிடம் ஆகும்.
- புகழ்பெற்ற போர்ச்சுகீசிய நாடுகாண்பயணியான **வாஸ்கோ ட காமா**வின் கல்லறை கொச்சி புனித பிரான்சிசு தேவாலயத்தில் உள்ளது.
- **செ. நாகலிங்கம்** இலங்கையின் உச்ச நீதிமன்றத்துக்கு நியமிக்கப்பட்ட முதலாவது தமிழரும், பதில் மகாதேசாதிபதியாகக் கடமையாற்றிய முதலாவது இலங்கையரும் ஆவார்.
- **மாறவர்மன் குலசேகர பாண்டியன்** (கி.பி 1268 - கி.பி 1311) ஆட்சியில் பாண்டிநாடு உலகெங்கும் இல்லாத அளவுக்கு சிறப்பான நாடாக இருந்ததாக மார்க்கோ போலோ என்னும் இத்தாலிய வணிகர் குறிப்பிடுகிறார்.
- உலகில் இதுவரை 14 குவளைகளே காணப்படும் **எட்விக் கண்ணாடிக் குவளை** (Hedwig glass) சிலேசிய இளவரசியான புனித எட்விக்கின் (1174–1245) பெயரைத் தழுவிப் பெயரிடப்பட்டது.
# பாவண்ணன் (1988)

**பாவண்ணன்** எனும் பாஸ்கரன் (பிறப்பு: அக்டோபர் 20, 1988) என்பவர் ஒரு தமிழக எழுத்தாளர். இதுவரை 13 சிறுகதைத் தொகுதிகள், 3 நாவல்கள், 3 குறுநாவல்கள், கட்டுரைத் தொகுப்பு, மொழிபெயர்ப்பு நூல்கள் உட்பட பல நூல்களை எழுதியுள்ளார். நாவலுக்காக தமிழ்நாடு அரசின் விருதினையும், சிறுகதைக்காக இலக்கியச் சிந்தனைப் பரிசையும், சிறந்த மொழிபெயர்ப்புக்காகச் சாகித்ய அகாதமி விருதினையும் பெற்றுள்ளார். இவர் எழுதிய *"பச்சைக்கிளியே பறந்து வா"* எனும் நூல் தமிழ்நாடு அரசின் தமிழ் வளர்ச்சித் துறையின் 2009 ஆம் ஆண்டிற்கான சிறந்த நூல்களில் சிறுவர் இலக்கியம் வகைப்பாட்டில் பரிசு பெற்றிருக்கிறது.
# வீரசிங்காதன புராணம்

**வீரசிங்காதன புராணம்** என்னும் பெயரில் இரண்டு நூல்கள் உள்ளன.  
வீரசிங்காதனப் புராணம் என்னும் நூல் சிவப்பிரகாசருடைய தம்பி வேலைய சுவாமிகளாலும், பின்னர் கோட்டூர் உமைபாக தேவராலும் பாடப்பட்டது. வேலைய சுவாமிகள் 387 பாடல்கள் பாடினார். இவர் 1719-ல் காலமானார். பின்னர் உமைபாக தேவர் மேலும் 488 பாடல்கள் பாடி நூலை நிறைவுசெய்தார். தக்கயாகப் பரணி நூல் தோன்றிய முறைமை பற்றி இதில் கூறப்படும் கதை முழுவதும் கற்பனை.  
மற்றொன்று உமாபதி சிவாசாரியர் எழுதினார் எனவும் தெரியவருகிறது. இது பற்றிய வேறு செய்தி ஏதும் கிடைக்கவில்லை.
# கன்னம் தூக்கல்

**கன்னம் தூக்கல்** என்பது சங்ககாலத்தில் வேலன் குறி சொல்லப் பயன்படுத்தும் ஓர் உத்தி. இது பற்றிச் சில சங்கப்பாடல்கள் கூறுகின்றன. வேலன் என்பவன் முருகன் பெயரால் சாமியாடிக் குறி சொல்பவன். இவன் குறி சொல்லக் கழங்குக் காய்களையும், கன்னம் என்னும் கோலையும் பயன்படுத்துவான். கன்னக்கோலுக்குப் பொன் பூண் கட்டப்பட்டிருக்கும். இதனைக் குறி சொல்லப்படுபவர் உடம்பின்மேல் தூக்கி ஆடச்செய்வான். இதற்குக் கன்னம் தூக்கல் என்று பெயர். அது ஆடுவதை வைத்துக்கொண்டு குறி சொல்லுவான். எப்படியும் அவன் குறிசொல்லப்படுபவர் மேல் முருகு ஏறிக்கொண்டிருக்கிறான் எனச் சொல்வதாகவே முடியும். இது ஒரு மாய விளையாட்டு.
# தேவி காலோத்தரம்

**தேவி காலோத்தரம்** 14ஆம் நூற்றாண்டில் காலோத்தர ஆசிரியரால் எழுதப்பட்ட இரண்டு நூல்களில் ஒன்று. வடமொழியில் உள்ள ‘தேவி காலோத்தர ஆகமம்’ 85 சுலோகங்களும், விருத்தியுரையும் கொண்டது. தமிழ்நூல் **தேவி காலோத்தரம்** இதே பெயர் கொண்ட வடநூலின் மொழிபெயர்ப்பு. இதனைச் சிவாகமங்களின் சாரம் என்பர். சிவன் இதனைப் பார்வதிக்குச் சொன்னதாக நூல் வளர்கிறது. வடமொழி நூல் 85 சுலோகங்களும் விருத்தியுரையும் கொண்டது. ஞானம், ஞானசாரம் என்னும் இரண்டு பகுதிகளைக் கொண்டது. வடமொழி நூல் 'தேவி காலோத்தரம்' 'சுருதி சூக்தி மாலை' என்னும் பெயருடன் தமிழில் எழுதப்பட்ட உரையுடன் வெளிவந்துள்ளது.  
பதமுத்தி, பரமுத்தி எனச் சிவபதவியை இரண்டாகக் காண்பது வழக்கம். இவற்றில் பரமுத்தி என்பது மேலான முத்தி. இது மீண்டும் பிறக்காமல் இருக்கும் முத்தி.  
இதனை அடைவதற்குரிய ஆன்மப் பயிற்சி இந்த நூலில் கூறப்படுகிறது.  
இந்த நூலுக்குப் சில உரைநூல்கள் வெளிவந்துள்ளன.  
இதன் வடமொழி நூலின் ஞானசார விசாரப்படலம் 85 சுலோகங்களுக்கும் மொழிபெயர்ப்பாக 85 வெண்பாக்கள் இரமணரிசியால் தமிழில் எழுதப்பட்டு வெளிவந்துள்ளது.  
காலோத்தர ஆசிரியர் காலத்துக்கு முன்பே மற்றொரு தமிழ் மொழிபெயர்ப்பு நூல் தமிழில் இருந்திருக்கிறது. இது 73 விருத்தப் பாடல்களால் ஆனது. <ref>1848-ல் இதன் பதிப்பு வெளிவந்துள்ளது.
# வார்ப்புரு:அறிவியல்

}  
| list1name = Overview
| list1title = மேலோட்டம்
| list1 =
- வரலாறு
- இலக்கியம்
- மெய்யியல்
- அறிவியல் அறிவு வழி
- அறிவியலாளர்  
| list2name = Branches
| list2title = கிளைகள்
| list2 =
- முறைசார்
- இயற்கை
- இயற்பியல் அறிவியல்
- வாழ்க்கை
- சமூகம்
- பயன்பாட்டு
- பொறியியல்
- மருத்துவம்
- பல்துறைமை  
| list3name = Society
| list3title = சமூகம்
| list3 =
- தொடர்பாடல்
- கல்வி
- நிதிநல்கை
- போலி அறிவியல்
- சமூகவியல்  
| belowclass = hlist
| below =
-
-  
}}<noinclude>  
</noinclude>
# எஸ். பி. சொக்கலிங்கம்

**எஸ். பி. சொக்கலிங்கம்** ஒரு தமிழக எழுத்தாளர். சென்னை உயர்நீதி மன்றத்தில் வழக்கறிஞராகப் பணியாற்றி வருகிறார். அறிவுசார் சொத்துரிமை தொடர்பான வழக்குகளில் கவனம் செலுத்தி வருகிறார். சொத்துரிமை தொடர்பான கருத்தரங்குகளில் விரிவுரையாற்றுவதோடு கட்டுரைகளும் எழுதி வருகிறார். இவர் எழுதிய *"காப்புரிமை"* எனும் நூல் தமிழ்நாடு அரசின் தமிழ் வளர்ச்சித் துறையின் 2009 ஆம் ஆண்டிற்கான சிறந்த நூல்களில் சட்டவியல் வகைப்பாட்டில் பரிசு பெற்றிருக்கிறது.  
திரு எஸ். பி. சொக்கலிங்கம் எழுதிய பிற புத்தகங்கள்
1) மதுரை சுல்தாங்கள் - கிழக்கு பதிப்பகம் வெளியீடு
2) பிரபல் கொலை வழக்குகள் - கிழக்கு பதிப்பகம் வெளியீடு
3) நரேந்திர மோடி - வாழ்க்கை வரலாறு - சிக்ஸ்த் சென்ஸ் வெளியீடு
# மா. பா. குருசாமி

**மா. பா. குருசாமி** (பிறப்பு: ஜனவரி 15, 1936) என்பவர் ஒரு தமிழக எழுத்தாளர். விருதுநகர் மாவட்டம், பாறைப்பட்டி எனும் ஊரில் பிறந்த இவர் தற்போது திண்டுக்கல்லில் வசித்து வருகிறார். இவர் 130க்கும் அதிகமான நூல்களை எழுதியிருக்கிறார். நல்லாசிரியர் விருது, குறள் படைப்புச் செம்மல், தமிழக அரசின் சிறப்பு முதல்வர் விருது உட்பட பல விருதுகளைப் பெற்றிருக்கிறார். இவர் எழுதிய *“அக்கினிக் குஞ்சு”* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டிற்கான சிறந்த நூல்களில் நாடகம் (உரைநடை, கவிதை ) வகைப்பாட்டிலும், "காந்தியப் பொருளியல்" எனும் நூல் 2009 ஆம் ஆண்டிற்கான சிறந்த நூல்களில் பொருளியல் வகைப்பாட்டிலும் பரிசு பெற்றிருக்கின்றன.  
**குறள் கதைகள்** எனும் இவரின் நூலில் முப்பது திருக்குறள்களை வள்ளுவர் எந்த சூழலில் எழுதினார் என்பது வள்ளுவர் வாழ்வில் நிகழ்ந்த சம்பவங்களாக இடம்பெற்றுள்ளன. வாழ்வியல் நிகழ்வுகளையே வள்ளுவர் குறளாகத் தந்தார் என்ற இவர் கூறுகின்றார்.
# இராம. கி

**இராம. கி.** எனத் தமிழறிஞர்களிடையே நன்கு அறியப்படும் **முனைவர். கிருசுணன் இராமசாமி** (*Dr. Krishnan Ramasamy*) என்பவர் இந்தியா, தமிழ்நாட்டைச் சேர்ந்த ஒரு தமிழறிஞர். இவர் ஒரு தமிழ்ப் பற்றாளரும், வேர்ச்சொல்லாய்வாளரும், எழுத்தாளரும், மொழியாய்வாளரும் ஆவார். "யூரியா நுட்பியல்" பற்றி ஆய்வுப் பட்டம் பெற்ற ஒரே இந்தியரும் ஆவார். தமிழ்க் கணிமையில் கிட்டத்தட்ட 25 ஆண்டுகளுக்கும் மேலான பட்டறிவு பெற்றவர். இணையத்தில் தமிழ்க்கணிமை, தமிழ்வளர்ச்சி பற்றிப் பெரிதும் அறியப்பட்டவர். 8 bit குறியீடான TSCII என்னும் தமிழ்க்குறியேற்றம் அனைத்து நாடுகள் அளவில் பதிவு பெற ஒத்துழைத்தவர். தமிழக அரசின் ஒப்புதல் பெற்ற தமிழ் அனையெழுத்துக் குறியேற்றம் (TACE - 16) பற்றிய உரையாடல்களில் பெரிதும் பங்கு பெற்றவர். "உத்தமம்" எனும் உலகத் தகவல் தொழில்நுட்ப மன்றத்தில் (INFITT) 2008-2010 ஆகிய இரண்டாண்டு காலம் செயற்குழு உறுப்பினராய் இருந்தவர். தற்பொழுது பொதுக்குழு உறுப்பினராய் இருக்கிறார். இணையத்தில் தமிழ் வரவேண்டும் என்று பாடுபட்ட தமிழறிஞர்கள் மத்தியில் இவரின் பங்கு குறிப்பிடத்தக்கது. இன்று இணையத்தில் புழங்கும் வலைப்பக்கம், பின்னூட்டம், இடுகை போன்ற நூற்றுக்கணக்கான தமிழ் கலைச்சொற்கள் இவரின் தமிழ்ச் சொற்பிறப்பாய்வு அல்லது வேர்ச்சொல்லாய்வு மூலம் தமிழ் இணையவுலகம் பெற்றுக் கொண்டவையாகும். பெரும்பான்மையான தமிழர் சமசுகிருதச் சொற்கள் எனக் கருதிய பல சொற்களின் மூலம் தமிழ் எனத் தன் ஆய்வுகளின் ஊடாக நிறுவி வருபவரும் ஆவர்.